“La Peça del Mes” del MALL estarà dedicada el 2017 als “Dotze Treballs d'Hèrcules”
06 de febrer de 2017

La ciutat de Llíria commemora enguany el centenari del descobriment a Ca Porcar del mosaic dels “Dotze Treballs d'Hèrcules”, un dels millors conservats de la Hispània romana i que es troba actualment exposat al Museo Arqueológico Nacional de Madrid.

Amb motiu d'esta celebració, el Museu Arqueològic de Llíria (MALL) dedicarà “La Peça del Mes” a divulgar amb detall la simbologia d'este important mosaic durant tot el 2017. La programació de conferències se centrarà cada mes en un dels dotze treballs i analitzaran les històries mitològiques que amaguen cada una de les seues representacions.

“La Peça del Mes” del MALL, que ha canviat de data i d'ubicació, se celebrarà a partir d'ara els dimecres al saló de plens de Ca la Vila.

El cicle començarà amb el primer treball, “El Lleó de Nemea”. L'arqueòleg municipal Vicent Escrivà parlarà d'esta escena este dimecres, 8 de febrer, a les 19.15 hores.